Nokså store, avlange, blanke, gjerne brunrøde smellere. Det er en del forskjell mellom kjønnene, hannen har kamformede antenner. Hodet er kledt med lange, gulaktige hår, resten av oversiden nokså naken. Pronotum er trapesformet, fint punktert og blankt, med en kort, skarp lengdekjøl på hver side bak, bakhjørnene spisst, men nokså kort uttrukne. Dekkvingene er jevnbrede, tydelig bredere enn pronotum, med brede punktrader, hver rad består av flere punkter i bredden.